ओवैसी ने पूर्व राष्ट्रपति प्रणब मुखर्जी पर तंज कसते हुए कहा कि जिस तरह से उन्होंने नागपुर में संघ के कार्यक्रम में शामिल होकर गलती की थी, वह ऐसी गलती कभी नहीं करेंगे। हालांकि हैदराबाद से सांसद ओवैसी ने राहुल गांधी के कार्यक्रम में शामिल होने की संभावनाओं पर टिप्पणी करने से इनकार कर दिया। उन्होने कहा, मैं कांग्रेस अध्यक्ष राहुल के बारे में कुछ नहीं कह सकता, लेकिन मैं संघ के किसी निमंत्रण को स्वीकार नहीं करूंगा।’